**NÁRODNÁ RADA SLOVENSKEJ REPUBLIKY**

VIII. volebné obdobie

Návrh

**ZÁKON**

z ... 2023,

**ktorým sa mení a dopĺňa Národnej rady Slovenskej republiky č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon Národnej rady Slovenskej republiky č. 253/1994 Z. z. o právnom postavení a platových pomeroch starostov obcí a primátorov miest v znení zákona Národnej rady Slovenskej republiky č. 374/1994 Z. z., zákona č. 172/1998 Z. z., zákona č. 453/2001 Z. z., zákona č. 289/2002 Z. z., zákona č. 460/2008 Z. z., zákona č. 154/2011 Z. z., zákona č. 32/2015 Z. z., zákona č. 377/2015 Z. z. a zákona č. 320/2018 Z. z. sa mení a dopĺňa takto:

1. V § 4 ods. 7 prvá veta znie: „Počas rozpočtového provizória, ozdravného režimu alebo nútenej správy obce podľa osobitného predpisu8)patrí starostovi plat podľa § 3 ods. 1, ak ďalej nie je ustanovené inak.“.

Poznámka pod čiarou k odkazu 8 znie:

„8) [§ 11 a § 19 zákona č. 583/2004 Z. z.](https://www.slov-lex.sk/pravne-predpisy/SK/ZZ/2004/583/#paragraf-19) o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.“.

1. V § 4 ods. 7 druhej vete sa na konci bodka nahrádza čiarkou a pripájajú sa tieto slová: „ak ďalej nie je ustanovené inak.“.
2. V § 4 ods. 7 sa na konci pripája táto veta: „Ak starosta predložil obecnému zastupiteľstvu návrh rozpočtu na nasledujúci rozpočtový rok a obecné zastupiteľstvo ho neschválilo alebo nerokovalo o ňom, tak

a) starostovi sa počas rozpočtového provizória neznižuje plat zvýšený rozhodnutím obecného zastupiteľstva podľa § 3 ods. 2,

b) obecné zastupiteľstvo môže počas rozpočtového provizória zvýšiť starostovi plat podľa § 3 ods. 2.“.

4. Za § 8a sa vkladá § 8b, ktorý vrátane nadpisu znie:

„**§ 8b**

**Prechodné ustanovenie k úprave účinnej od 1. augusta 2023**

Ustanovenie § 4 ods. 7 v znení účinnom od 1. augusta 2023 sa prvýkrát uplatní, ak starosta nepredloží obecnému zastupiteľstvu návrh rozpočtu na kalendárny rok 2024 do 15. decembra 2023.“.

**Čl. II**

Tento zákon nadobúda účinnosť 1. augusta 2023.